b'\n_START_ARTICLE_\nKlif\n_START_PARAGRAPH_\nKlif ali pe\xc4\x8dina je v geografiji in geologiji navpi\xc4\x8dna, strma, kamnita obala. Pogosti so na obali, v gorskih obmo\xc4\x8djih, na bre\xc5\xbeinah in ob rekah. Klife delimo po vrsti glede na kamninsko zgradbo. Nastajajo zaradi delovanja vetra, vode in vremena._NEWLINE_Sedimentne kamnine, ki tvorijo klife so pe\xc5\xa1\xc4\x8denjak, apnenec, kreda in dolomit. Magmatske kamnine, kot sta granit in bazalt pogosto tvorita pe\xc4\x8dine. Posledica je erozije v zgornjih plasteh, ki povzro\xc4\x8da zanimive geolo\xc5\xa1ke pojave kot so spodmoli, mikrotektonski prelomi ter nalomljeni skalni bloki._NEWLINE_Obi\xc4\x8dajno so najve\xc4\x8dji klifi ob morju: spodaj nastane spodjeda (od valov), zgoraj delujejo graviklasti\xc4\x8dni procesi (1 mm/leto \xe2\x80\x93 granit, 2 m/leto \xe2\x80\x93 morensko gradivo), posledica \xe2\x80\x93 odmikanje klifov (nastajanje abrazijske police)._NEWLINE_Najve\xc4\x8dji klif na svetu je 1010 m visok klif v Kalaupapi na Havajih, najve\xc4\x8dji v Sloveniji pa se nahaja v Naravnem rezervatu Strunjan in je iz fli\xc5\xa1nih kamnin.\n_START_SECTION_\nEtimologija\n_START_PARAGRAPH_\nKlif je romanska beseda, ki ima svoj izvor v latin\xc5\xa1\xc4\x8dini clivus / clevus (\'naklon\' ali \'pobo\xc4\x8dje\').\n_START_SECTION_\nVelike in slavne stene\n_START_PARAGRAPH_\nGlede na to, da ni potrebno da mora biti stena povsem navpi\xc4\x8dna, lahko pride do nejasnosti o tem kolik\xc5\xa1en naklon pe\xc4\x8dine ali pobo\xc4\x8dja \xc5\xa1teje kot klif. Na primer, resni\xc4\x8dno navpi\xc4\x8dna steni nad zelo strmim pobo\xc4\x8djem: ali se \xc5\xa1teje samo stena ali kombinacija. Ni jasnega odgovora._NEWLINE_Nekatere najve\xc4\x8dje pe\xc4\x8dine na svetu se nahajajo pod vodo. Primer je 8000 metrov visoka in ve\xc4\x8d kot 4250 metrov dolga je greben znotraj Kermadecovega jarka._NEWLINE_Najvi\xc5\xa1ji klif (skalna stena) na svetu je v Nanga Parbatu - Rupalska stena, ki se dviga pribli\xc5\xbeno 4.600 metrov nad svojim podno\xc5\xbejem. Po drugih virih je najvi\xc5\xa1ji klif na svetu pribli\xc5\xbeno 1340 m visoka vzhodna stena Trango Towers v gorah Karakoruma v severnem Pakistanu. Tu se uporablja dokaj strog pojem pe\xc4\x8dine - 1340 m se nana\xc5\xa1a na skoraj navpi\xc4\x8dno steno dveh stebrov, z dodajanjem zelo strmega pristopa bi skupna vi\xc5\xa1ina do bli\xc5\xbenjega ledenika Dunge zna\xc5\xa1ala skoraj 2000 m._NEWLINE_Lokacija najvi\xc5\xa1jih morskih klifov na svetu odvisna tudi od opredelitve pojma "klif", ki se uporablja. V Guinnessovi knjigi rekordov je navedeno, da je Kalaupapa na Havajih visok 1.010 m. Drugi, da je severna stena Mitre Peak, z vi\xc5\xa1ino 1683 metrov v Milford Soundu na Novi Zelandiji. Ti so predmet manj stroge definicije, kot je povpre\xc4\x8den nagib klifa na Kaulapapa (kot 60 stopinj), Mitre Peak je podoben. Bolj navpi\xc4\x8dni morski klif je mogo\xc4\x8de najti na Maujit Qaqarssuasia (znan tudi kot Thumbnail - \'noht\'), ki se nahaja v fjordu Torssuk\xc3\xa1tak na samem rtu v ju\xc5\xbeni Grenlandiji in pada 1.560 m skorajda navpi\xc4\x8dno._NEWLINE_\xc4\x8ce upo\xc5\xa1tevamo resni\xc4\x8dno navpi\xc4\x8dnost, Mount Thor na Baffinovem otoku v arkti\xc4\x8dni Kanadi velja za najvi\xc5\xa1ji klif z vi\xc5\xa1ino 1370 m (zgornjih 480 m je previsnih) in pravijo, da je najdalj\xc5\xa1a vi\xc5\xa1inska razlika na Zemlji s 1.250 m. Vendar so morda druge pe\xc4\x8dine na Baffinovem otoku, kot je Polar Sun Spire v fjordu Sam Ford ali druge na oddaljenih obmo\xc4\x8djih Grenlandije, vi\xc5\xa1ji._NEWLINE_Najvi\xc5\xa1ji klif v son\xc4\x8dnem sistemu je morda Verona Rupes, pribli\xc5\xbeno 20 km visok prelom na Mirandi, Uranovi luni.'